Byggetilladelsen er i hus, skødet underskrevet, og tegningerne ligger klar. Scanfiber Composites i Sindal har så stor succes, at de må udvide produktionsarealet. De nuværende 1100 kvadratmeter udvides til 2200 kvadratmeter. Også administrationsarealet bliver fordoblet. - Det går rigtig godt for os og vi har stor brug for den megen ekstra plads, fortæller Erik Christensen, der er direktør i Scanfiber Composites, som nu får ekstra meget glæde af placeringen i Sindal. Scanfiber Composites har eksisteret i 12 år og har 20 ansatte. De nye bygninger forventes klar allerede til efteråret.

Referat:
Scanfiber Composites, der er hjemmehørende i Sindal, oplever så stor efterspørgsel på skudsikkert materiale, at de må udvide.